Branko Ćopić, Sunčev pjevač

- rješavaju slikovnu ukrštenicu iz Kako to može, na 72. strani, a rješenje ukrštenice je naziv teksta koji je tema časa – „Sunčev pjevač“ poznatog pisca Branka Ćopića

- čitaju tekst, tražeći u njemu manje poznate riječi (srdit-ljutit; vlat-tanko stablo biljke; blaženstvo-veliko zadovoljstvo; počast-odavanje pohvale; lakomislen-koji ne razmišlja; zlurado-zlobno; plaha-plašljiva,nagla; maćuhica-ljubičica; presjesti-ne proći dobro; parati-rašivati)

- kroz pitanja analiziramo tekst: Kada i gdje se dešava radnja priče? Ko su glavni, a ko sporedni likovi u tekstu?U čemu se ne slažu cvrčak i hrčak? Kako na pojave u prirodi gleda cvrčak, a kako hrčak? Kome žele da vjeruju ostale životinjice i zašto? Šta se dogodilo u prirodi?(Prvo je pala velika kiša, a zatrim sinulo sunce i obasjalo čitavu livadu) Ko se sve obradovao divnim zracima sunca?

- čiji se pogled na svijet više dopada djeci

**U svesku pišu:**

Branko Ćopić, Sunčev pjevač

- radnja teksta dešava se na livadi jednog toplog ljetnjeg dana

- likovi u tekstu su: cvrčak, hrčak, vrapci, različci, grlica, mrav, bubamara, oblak, kiša, sunce

- dok hrčak sve što se događa u prirodi posmatra negativno, cvrčak je uvjeren da će sve biti dobro

- osobine cvrčka: veseo, pozitivan, optimista, dobronamjeran, osjećajan

- osobine hrčka: pesimista, negativan, sebičan, gunđalo, neosjetljiv

PORUKA TEKSTA: Uvijek treba biti pozitivan, voljeti život i radovati se lijepim stvarima.

Domaći zadatak: Pročitati tekst još jednom i uraditi zadatke na 75. strani u Kako to može